
Descriere sumara a investitiei
„Reabilitare energetică blocuri de locuințe în orașul Deta : Bl. P6, P+4, sc. A și B, str. Târgul Mare; Bl. B3, P+4, sc. A și B, str. Târgul Mare; Bl. A7, P+3, sc. A și B, str. Elena Ghenescu; Bl. A15, P+3, sc. A și B,  str. Elena Ghenescu; Bl. B15,  P+3, str. Elena Ghenescu; Bl. 19, P+3, sc. A și B, str. Elena Ghenescu; Bl. B13, P+3, sc. A și B, str. Elena Ghenescu; Orașul Deta, jud.Timiș”
Lucrări de reabilitare termică a elementelor de anvelopă a clădirii;
Pereți exteriori:

Sporirea rezistenței termice a pereților exteriori peste valoarea de 1,80 m2K/W, prevăzută de norma metodologică, prin izolarea termică a pereților exteriori cu un strat de polistiren expandat ignifugat de 10 cm grosime, inclusiv protecția acestuia prin aplicarea tencuielii exterioare.

Înainte de aplicarea termosistemului, fațadele se vor curăța și spăla, iar în zonele în care există tencuială căzută sau igrasie se va trata peretele, se va tencui și se va lăsa să se usuce.

Sistemul termoizolant al pereților implică următoarele etape de lucru:
- închiderea corespunzătoare a rosturilor orizontale (pentru prevenirea pătrunderii microorganismelor);
- strat adeziv pentru lipire polistiren;
- polistiren expandat ignifugat cu grosimea de 10 cm, dibluit;
- plasă din fibră de sticlă acoperită cu adeziv;
- strat de grund cu amorsă și mortar;
- tencuială decorativă.

În scopul reducerii efectului negativ al punților termice, soluțiile se aplică astfel încât să se asigure în cât mai mare măsură, continuitatea stratului termoizolant în special la racordarea cu soclurile, cu aticele (se prevăd straturi termoizolante pe ambele fețe). Pe conturul tâmplăriei exterioare, se realizează o căptușire termoizolantă din polistiren extrudat, în grosime de 2 cm, a glafurilor exterioare, inclusiv a solbancurilor.

Pentru evitarea propagării incendiului de la un nivel la altul, desupra golurilor de fereastră se întrerupe izolația de polistiren pe o bandă cu lățimea de 30 cm și se va pune vată minerală bazaltică, care depășește lățimea deschiderilor cu 30 cm (stânga – dreapta).

Este recomandată termoizolarea soclului clădirii, cu polistiren extrudat, cu grosime de minim 5 cm.

Soluția de termoizolare la exterior prezintă următoarele avantaje:
- se realizează în condiții optime corectarea majorității punților termice;
- conduce la o alcătuire favorabilă, sub aspectul difuziei vaporilor de apă și a stabilității termice;
- protejează elementele de construcție structurale și structura în ansamblu, de efectele variației de temperatură;
- nu conduce la micșorarea ariilor interioare și utile;
- permite realizarea renovării fațadelor;
- nu afectează tencuielile, zugrăvelile și vopsitoriile interioare.

Dezavantaje:
- execuția lucrărilor este mai pretențioasă decât în cazul amplasării stratului termoizolant la interior, necesită un personal calificat și un control riguros;
- conduce la modificare aspectului exterior al fațadeo;
- este de regulă mai sensibil la acțiuni mecanice, în special la șocuri, decât peretele inițial.
 
Ferestre si usi exterioare:

Se va inlocui tamplaria existenta ramasa din lemn, ineficienta din punct de vedere termic si fara garnituri de etansare corespunzatoare.

-Inlocuirea cu tamplarie PVC/aluminiu cu geam termoizolant cu rezistenta la transfer termic de minim 0,68 m2K/W.

Planșeu peste subsol:

La planșeul peste subsol măsurile de îmbunătăţire a comportării termotehnice sunt, în principal, următoarele:
-Sporirea rezistenței termice a plăcii peste subsol peste valoarea minimă de 2,90 m2K/W, prevăzută de Mc001/I-2006, presupune fixarea și lipirea sau prinderea cu dispozitive mecanice a unui strat termoizolant realizat din plăci din polistiren extrudat de 10 cm grosime Termoizolația se va proteja cu un strat de mortar armat cu fibră de sticlă.
 
Planşeul peste ultimul nivel: terasa necirculabila

Sporirea rezistenței termice a planşeului terasa peste valoarea minimă de 5,00 m2K/W, prevăzută în metodologia de calcul Mc001/I, prin montarea unui nou strat termoizolant, de calitate și grosime corespunzătoare noilor cerințe. Stratul termoizolant poate fi alcătuit din:
- Plăci de polistiren extrudat cu grosime de 20 cm, la nivelul terasei necirculabile. Se vor indeparta straturile de finisaj existente si se vor reface dupa termoizolare.

